Fyrir bæjarráði lá afrit af rekstraryfirliti frá 01.01.2019 til 28.02. 2019 . Samanburður við sama tímabil 2018 sýnir að skatttekjur hækka á milli ára um 9% eða rétt tæpar 25 milljónir . Gjöld vegna félagsþjónustu hækka um 15% og fara úr 38 milljónum í 44 , fræðslu - og uppeldismál hækka um 5% og fara úr 148 milljónum í 156 milljónir og æskulýðs - og íþróttmál hækka um 23% og fara úr 34 milljónum í 42 . Undirbúningur og endurskoðun á framkvæmd við byggingu fimleikahúss er einnig á loka metrunum og ættu framkvæmdir að geta hafist á vordögum . Bæjarráð þakkar upplýsingarnar Niðurstaða fundar : 2. 1904030 - Starfsmannamál . Ráðning sviðsstjóra fjármála - stjórnsýslu - og menningarsviðs . Fyrir bæjarráði lágu gögn með upplýsingum um þá aðila er sóttu um stöðu sviðsstjóra fjármála - stjórnsýslu - og menningarsviðs . Alls sóttu 13 aðilar um stöðuna en 4 þeirra drógu umsókn sína til baka áður en til birtingar kom . Eftir stóðu því 9 umsækjendur . Hagvangur sem annaðist ráðningarferlið mælti með því að 4 umsækjendur yrðu boðaðir í viðtöl og var það gert . Að afloknum viðtölum var það tillaga Hagvangs að Sandra Dís Hafþórsdóttir yrði ráðin í starfið . Bæjarráð samþykkir samhljóða að ráða Söndru Dís Hafþórsdóttur í starf sviðsstjóra fjármála - stjórnsýslu - og menningarsviðs . Guðmundur lagði fram eftirfarandi bókun : " Ekki er gert ráð fyrir þessari stöðu í fjárhagsáætlun ársins og væntanlega þarf að gera viðauka við fjárhagsáætlun vegna aukins launakostnaður " . Niðurstaða fundar : Fyrir bæjarráði lágu afrit af gögnum vegna umsóknar sveitarfélagsins um stofnframlag til leiguíbúða sem fyrirhugað er að byggja við Egilsbraut 9 . Meðal gagna er sundurliðað stofnvirði við bygginguna . Heildarkostnaður er áætlaður rúmlega 157 milljónir og sótt er um 24% stofnframlag ríkisins ( tæplega 38 milljónir ) gegn 12% framlagi sveitarfélagsins rúmlega 25 milljónir ) . Guðmundur Oddgeirsson lagði fram eftirfarandi bókun : " O-listinn sem fyrr fagnar að unnið sé að málum eldri borgara en harmar það að minnhlutinn hafi ekki fengið að koma að þessum tillögum . Í fjárhags - og framkvæmdaráætlun er aðeins gert ráð fyrir 6 milljónum kr. í þennan málaflokk . Mikil breyting er frá vinnubrögðum síðustu bæjarstjórnar sem kappkostaði að hafa þáverandi minnhluta með í ráðum . Að öðru leyti er vísað til bóknunar O-listans á síðasta bæjarstjórnarfundi þann 28. mars 2019 og þá við dagskrárlið númer 12 " . Fulltrúar D-lista lögðu fram eftirfarandi bókun : " Núverandi meirihluti hefur ekki á neinum tíma litið sem svo á að málefni eldri borgara séu pólitísk i eðli sínu . Tilkoma og undirbúningur þessa máls hefur verið leidd af öldungaráði en ekki pólitískri nefnd . Öldungaráð sem kjörið var af bæjarstjórn án mótatkvæða er ætlað að vera bæjarstjórn til ráðgjafar um málefni aldraðra og er það áfram vilji meirihluta D-lista að þeim verði falið að fylgja þeim málum áfram frekar en pólitískir fulltrúar flokkanna " . Guðmundur Oddgeirsson lagði fram eftirfarandi bókun : " Fulltrúar O-listans sátu hjá við atkvæðagreiðslu um kjör i öldungaráð þar sem listinn vildi að raddir kvenna myndu heyrast og gerði tillögu um það sem var felld af meirihlutanum og telur hann að nefndin sé pólitískt kjörin " . Fulltrúar D-lista lögðu fram eftirfarandi bókun : " Á fundi bæjarstjórnar þar sem kjörið var í öldungaráð lagði Guðmundur Oddgeirsson bæjarfulltrúi O-lista til að Rakel Sveinsdóttir fulltrúi D listans , tæki sæti í öldungaráði í stað þess fulltrúa sem nú á þar sæti . D listinn hafnaði þessari tillögu á þeim forsendum sem hér hafa komið fram að í Öldungaráði sætu ekki pólitískt kjörnir fulltrúar " . Bæjarráð þakkar upplýsingarnar og felur bæjarstjóra áframhaldandi framgang umsóknarinnar og verkefnisins í heild . Niðurstaða fundar : Fyrir bæjarráði lá erindi frá Davíð Halldórssyni umhverfisstjóra Ölfuss þar sem óskað er eftir viðbótarframlagi til að mæta þörf fyrir viðhaldi á bundnu slitlagi á Unubakka , Skálholtsbraut , Selvogsbraut og Setberg ásamt nýlögn í Búðahverfi . Þegar hefur farið fram verðkönnun þar sem lægsta tilboð hljóðar upp á 20.769.700 kr. í yfirlagnir og 3.133.900 kr. í nýlögn í Búðahverfi ásamt m 2 verði í malbiksviðgerðir . Í gildandi fjárhagsáætlun eru til ráðstöfunar rúmlega 19 milljónir til þessara verka . Óskað er eftir 5 milljóna auka fjárframlagi í viðhald gatna fyrir árið 2019 . Bæjarráð samþykkir samhljóða að fela bæjarstjóra að ganga frá viðauka við fjárhagsætlun þar sem framlag til tilgreindra malbikunarframkvæmda er hækkað um 5 milljónir frá gildandi fjárhagsáætlun . Niðurstaða fundar : Fyrir bæjarráði lá erindi frá Styrktarsjóði EBÍ fyrir árið 2019 . Tilgangur sjóðsins er að styrkja með fjárframlögum sérstakar athuganir eða rannsóknir á ýmsum þróunarþáttum í atvinnulífi , samgöngum , fræðslu - og menningarmálum í aðildarsveitarfélögum Bæjarráð þakkar upplýsingarnar . Niðurstaða fundar : 7. 1903044 - Eftirlit með fjármálum sveitarfélaga . Fyrir bæjarráði lá erindi frá eftirlitsnefnd með fjármálum sveitarfélaga þar sem tilkynnt er um vinnulag er varðar almennt eftirlit með því að fjármál og fjármálastjórn sveitarfélagsins séu í samræmi við lög og reglur . Bæjarráð þakkar upplýsingarnar . Niðurstaða fundar : Fyrir bæjarráði lá tillaga að viðmiðunarreglum um veitingu launalausra leyfa til starfsmanna Sveitarfélagsins Ölfuss . Bæjarráð samþykkir reglurnar samhljóða og felur bæjarstjóra að kynna þær fyrir yfirmönnum stofnana . Bæjarráð fagnar því sérstaklega að verið sé að samræma verklagsreglur í starfsmannamálum á milli stofnana sveitarfélagsins og hvetur til þess að sú vinna haldi áfram . Fyrir bæjarráði lágu drög að samkomulagi milli Hamrakóra og Sveitarfélagsins Ölfuss þar sem kveðið er á um samstarf milli aðila um úthlutun á svo kölluðu Móalandi sem afmarkast af Þorlákshafnarvegi til vesturs , Selvogsbraut til suðurs , Ölfusbraut til norðurs ( Hafnarvegur ) og Unubakka og Vesturbakka til austurs ( svonefndu Bakkahverfi ) . Með samkomulaginu sem gildir til 10 ára hyggjast aðilar mæla fyrir um samstarf um skipulag svæðisins , gatnagerð , lagnakerfi og rétt Hamrakórs til að fá lóðunum á svæðinu úthlutað með þeim fyrirvara að nýtt aðal - og deiliskipulag taki gildi fyrir svæðið og að Hamrakór skuldbindi sig til að hraða uppbyggingu á grundvelli hins nýja deiliskipulags þannig að á svæðinu rísi eftirsóknarverð , hagkvæm og aðlaðandi byggð sem styrki Ölfus í sessi sem eftirsóknarverðan búsetukost . Sérstaða samkomulagsins er sú að Hamrakór munu alfarið sjá um og bera kostnað af allri gatnagerð , lagningu frárennslislagna , götulýsingar og aðra innviðauppbyggingu í takt við uppbyggingu á svæðinu sem og fullnaðarfrágang opinna svæða og göngustíga verði þau skilgreind í skipulagi . Sveitarfélagið mun að loknum framkvæmdum við hvern áfanga taka yfir eignarhald og þar með tilheyrandi ábyrgð svo sem við viðhald og rekstur gatna og almenningssvæða á svæðinu . Þannig er mjög dregið úr áhættu og kostnaði sveitarfélagsins við uppbygginguna . Bæjarráð samþykkir samkomulagið samhljóða og felur bæjarstjóra að undirrita það og fylgja því eftir . Bæjarráð leggur enn fremur áherslu á að í ljósi mikils og vaxandi áhuga á lóðum í sveitafélaginu verði tryggt að framboð á lóðum sé ávallt nægt fyrir hvern þann sem byggja vill íbúðar - eða atvinnuhúsnæði . Sérstaklega þarf að huga að því að heimamenn geti byggt sér íbúðar - og atvinnuhúsnæði þegar vilji þeirra stendur til slíks . Því felur bæjarráð bæjarstjóra að leggja drög að breytingu á gildandi úthlutunarreglum lóða þannig að umsækjendur og lögaðilar með lögheimili í sveitafélaginu hafi einhverskonar forgang í lóðaúthlutun sem og að lögaðilar sem skráðir eru með fasta starfsemi í sveitafélaginu fái víðari tíma til framkvæmda á lóðum heldur en nú er . Samþykkt samhljóða . Guðmundur Oddgeirsson lagði fram eftirfarandi bókun : " Ég greiði þessu atkvæði mitt en er hugsi yfir því að afhenda einum aðila einkarétt á þessu byggingarsvæði til 10 ára . Tek undir að það verður að vera tryggt að aðrar byggingarlóðir verði tiltækar fyrir einstaklinga og fyrirtæki , íbúða - og atvinnulóðir . Niðurstaða fundar : 10. 1903046 - Viðræður um breytt sveitarfélagamörk . Fyrir bæjarráði lá erindi frá Hveragerðisbæ þar sem minnt var á að ósvarað væri innsendu erindi frá maí 2015 er varðar breytt sveitarfélagamörk . Í því erindi óskaði Hveragerði eftir því að land sem hingað til hefur tilheyrt Sveitarfélaginu Ölfusi verði afhent Hveragerði . Bæjarráð minnir á að það erindi sem Hveragerði vísar í var tekið til umfjöllunar á 222. fundi bæjarstjórnar Ölfuss í júní 2015 . Þar fékk málið þá afgreiðslu að miðað við þau gögn og forsendur sem fyrir lágu sæi bæjarstjórn ekki möguleika á því að verða við því . Bæjarstjórn ítrekaði vilja til áframhaldandi góðs samstarfs og sá ekki að núverandi sveitarfélagamörk komi í veg fyrir það . Erindinu var síðan hafnað samhljóða . Bæjarráð telur að ekkert nýtt hafi komið fram sem kallar á endurskoðun þessarar afstöðu og hafnar því erindinu samhljóða á ný . Fyrir bæjarráði lágu drög að innkaupareglum fyrir sveitarfélagið . Tilgangurinn með innkaupareglunum er að stuðla enn frekar að vönduðum og hagkvæmum innkaupum Ölfuss og tryggja gæði vöru , þjónustu og verka sem bærinn kaupir . Ennfremur skulu reglurnar stuðla að því að litið sé til umhverfissjónarmiða og líftíma vöru við innkaup . Reglunum er einnig ætlað að stuðla að því að Ölfus hagi innkaupum sínum í samræmi við góða viðskiptahætti og tryggja að stjórnsýsla á sviði innkaupa sé vönduð . Þá er reglunum ætlað að stuðla að stjórnfestu og fyrirsjáanleika í framkvæmd , gagnsæi , jafnræði og því að reglur um málsskotsrétt séu virtar við innkaup . Bæjarráð samþykkir innkaupareglurnar samhljóða og felur bæjarstjóra að kynna þær fyrir forstöðumönnum . Niðurstaða fundar : 12. 1904029 - Gatnagerð . Sambyggð 14 - 20 Fyrir bæjarráði lá niðurstaða útboðs vegna gatnagerðar í Sambyggð 14 - 20 . Sex eftirfarandi tilboð bárust og voru þau opnuð 5. apríl kl. 11:00 .